119. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 155519/1069 της 17 Φεβρ./6 Μαρτ. 1979 (ΦΕΚ Β΄ 211) Περί συμπληρωματικών δικαιολογητικών για την άδεια εισαγωγής γεωργικών φαρμάκων. Έχοντας υπόψη: 1.Τις διατάξεις της παρ. κβ του άρθρ. 14 του Νόμ. 721/77 «περί εγκρίσεως κυκλοφορίας και ελέγχου των γεωργικών φαρμάκων, ως και ρυθμίσεως συναφών θεμάτων» σε συνδυασμό με εκείνες του άρθρ. 12 και της παρ. 4 του άρθρ. 3 του ίδιου νόμου. 2.Τη γνωμοδότηση αριθ. 8 της 1ης Συνεδριάσεως του Α.ΣΥ.ΓΕ.Φ. του 1979. 3.Την αριθ. 89912/3912/2.12.77 κοινή απόφαση των Πρωθυπουργού και Υπουργού Γεωργίας «περί αναθέσεως ενασκήσεως αρμοδιοτήτων υπό του Υφυπουργού Γεωργίας αποφασίζουμε: Για τη χορήγηση της άδειας εισαγωγής ενός γεωργικού φαρμάκου ορίζουμε υποχρεωτική, την, πέραν των οριζομένων από την παρ. 1 του άρθρ. 12 του Νόμ. 721/77, υποβολή δικαιολογητικών, αναλόγων προς τα απαιτούμενα για την έγκριση κυκλοφορίας του, στις περιπτώσεις κατά τις οποίες κρίνεται απαραίτητο να εξακριβωθεί αν περιλαμβάνεται στα κυκλοφορούντα κατά την έννοια της αριθ. 239556/11806/20.1.79 υπουργικής αποφάσεως καθώς και στις περιπτώσεις που χρειάζεται να εξακριβωθεί η ταυτότητα του προϊόντος. Η υποβολή αυτών των δικαιολογητικών είναι υποχρεωτική μόνον εφόσον δεν έχει χορηγηθεί ακόμη η κατά το άρθρ. 2 του Νόμ. 721/77 έγκριση κυκλοφορίας του προς εισαγωγή γεωργικού φαρμάκου. Η απόφαση αυτή να δημοσιευθεί στην Εφημερίδα της Κυβερνήσεως. 